**GUVERNUL ROMÂNIEI**



**HOTĂRÂRE**

**privind desemnarea autorităţilor competente responsabile pentru aplicarea** **Regulamentului (UE) 2023/1115 al Parlamentului European și al Consiliului din 31 mai 2023 privind punerea la dispoziţie pe piaţa Uniunii şi exportul din Uniune a anumitor produse de bază şi produse asociate cu defrişările**

**şi degradarea pădurilor şi de abrogare a Regulamentului (UE) nr. 995/2010**

În conformitate cu prevederile art.14 alin.(1) dinRegulamentul(UE) 2023/1115 al Parlamentului European și al Consiliului din 31 mai 2023 privind punerea la dispoziţie pe piaţa Uniunii şi exportul din Uniune a anumitor produse de bază şi produse asociate cu defrişările şi degradarea pădurilor şi de abrogare a Regulamentului (UE) nr. 995/2010, publicat în Jurnalul Oficial al Uniunii Europene, seria L, nr.150 din 9 iunie 2023,

În temeiul art. 108 din Constituţia României, republicată,

**Guvernul României** adoptă prezenta hotărâre :

**Art. 1**. - Se desemnează Ministerul Mediului, Apelor și Pădurilor și Autoritatea Națională Sanitară Veterinară și pentru Siguranța Alimentelor ca autorități competente responsabilepentru aplicarea Regulamentului (UE) 2023/1115 al Parlamentului European și al Consiliului din 31 mai 2023 privind punerea la dispoziţie pe piaţa Uniunii şi exportul din Uniune a anumitor produse de bază şi produse asociate cu defrişările şi degradarea pădurilor şi de abrogare a Regulamentului (UE) nr. 995/2010.

**Art. 2**. - Autoritatea Națională Sanitară Veterinară și pentru Siguranța Alimentelor exercită atribuţiile de control al operatorilor şi comercianţilor, astfel cum sunt definiţi la art.2 pct.15 și 17 din Regulamentul (UE) 2023/1115 al Parlamentului European și al Consiliului din 31 mai 2023, pentru produsele de bază relevante și pentru produsele relevante aferente produselor de bază relevante, prevăzute în anexa nr.1 la prezenta hotărâre.

**Art. 3**. - Ministerul Mediului, Apelor şi Pădurilor exercită atribuţiile de control al operatorilor şi comercianţilor, astfel cum sunt definiţi la art.2 pct.15 și 17 din Regulamentul (UE) 2023/1115 al Parlamentului European și al Consiliului din 31 mai 2023, pentru produsele de bază relevante și pentru produsele relevante aferente produselor de bază relevante, după cum urmează:

a) prin Garda Forestieră Națională și Gărzile forestiere din subordinea acesteia, pentru produsul de bază relevant și pentru produsele relevante aferente produselor de bază relevante prevăzute în anexa nr. 2 la prezenta hotărâre.

b) prin Garda Națională de Mediu pentru produsul de bază relevant și pentru produsele relevante aferente produselor de bază relevante prevăzute în anexa nr. 3 la prezenta hotărâre.

**Art. 4.**- (1) Metodologia de exercitare a atribuţiilor de control prevăzute la art. 2 se aprobă prin ordin al președintelui Autorității Naționale Sanitare Veterinare și pentru Siguranța Alimentelor.

(2) Metodologia de exercitare a atribuţiilor de control prevăzute la art.3 se aprobă prin ordin al conducătorului autorității publice centrale care răspunde de silvicultură.

**Art. 5.** – Anexele nr. 1-3 fac parte integrantă din prezenta hotărâre.

**PRIM-MINISTRU**

**ION-MARCEL CIOLACU**

**Anexa nr. 1**

**Produsele de bază relevante și produsele relevante aferente produselor de bază relevante**

**asupra cărora Autoritatea Națională Sanitară Veterinară și pentru Siguranța Alimentelor**

**exercită atribuţiile de control**

|  |  |  |
| --- | --- | --- |
| **Nr. crt.** | **Produsele de bază relevante** | **Produsele relevante** **aferente produselor de bază relevante** |
| 1 | Bovine | 0102 21 , 0102 29 Bovine vii  ex 0201 Carne de vită, proaspătă sau refrigerată  ex 0202 Carne de vită, congelată  ex 0206 10 Organe comestibile de vită, proaspete sau refrigerate  ex 0206 22 Ficat comestibil de vită, congelat  ex 0206 29 Organe comestibile de vită (fără limbă și ficat), congelate  ex 1602 50 Alt tip de carne prelucrată sau conservată, măruntaie sau sânge de bovine  ex 4101 Piei brute de bovine (proaspete sau sărate, uscate, cenușărite, piclate sau altfel conservate, dar netăbăcite, nepergamentate sau altfel preparate), chiar epilate sau șpăltuite  ex 4104 Piei tăbăcite sau piei semifinite de bovine, epilate, chiar șpăltuite, dar fără alte prelucrări  ex 4107 Piei de bovine, prelucrate după tăbăcire sau după uscare și piei pergamentate, epilate, chiar șpăltuite, altele decât pieile de la rubrica 4114 |
| 2 | Cacao | 1801 Cacao boabe și spărturi de boabe de cacao, crude sau prăjite  1802 Coji, pelicule (pielițe) și alte resturi, de cacao  1803 Pastă de cacao, degresată sau nu  1804 Unt, grăsime și ulei de cacao  1805 Pudră de cacao, fără adaos de zahăr sau alți îndulcitori  1806 Ciocolată și alte preparate alimentare care conțin cacao |
| 3 | Cafea | 0901 Cafea, chiar prăjită sau decafeinizată; coji și pelicule de cafea; înlocuitori de cafea care conțin cafea, indiferent de proporțiile amestecului |
| 4 | Palmier pentru ulei | 1207 10 Nuci și sâmburi de nuci de palmier  1511 Ulei de palmier și fracțiunile lui, chiar rafinate, dar nemodificate chimic  1513 21 Uleiuri crude de sâmburi de palmier și de babassu și fracțiunile acestora, chiar rafinate, dar nemodificate chimic  1513 29 Uleiuri de sâmburi de palmier și de babassu și fracțiunile acestora, chiar rafinate, dar nemodificate chimic (cu excepția uleiurilor brute)  2306 60 Turte și alte reziduuri solide din nuci și sâmburi de palmier, chiar măcinate sau aglomerate sub formă de pelete, rezultate din extracția grăsimilor sau uleiului din nuci și sâmburi de palmier  ex 2905 45 Glicerol, cu o puritate de minimum 95 % (calculată din greutatea produsului anhidru)  2915 70 Acid palmitic, acid stearic, sărurile și esterii lor  2915 90 Acizi monocarboxilici aciclici saturați, anhidridele, halogenurile, peroxizii și peroxiacizii lor; derivații lor halogenați, sulfonați, nitrați sau nitrozați (cu excepția acidului formic, acidului acetic, acizilor mono-, di- sau tricloracetici, acidului propionic, acidului butanoic, acidului pentanoic, acidului palmitic, acidului stearic, a sărurilor și esterilor lor, precum și a anhidridei acetice)  3823 11 Acid stearic, industrial  3823 12 Acid oleic, industrial  3823 19 Acizi grași monocarboxilici industriali; uleiuri acide de rafinare (cu excepția acidului stearic, a acidului oleic și a acizilor grași de tal)  3823 70 Alcooli grași industriali |
| 5 | Soia | 1201 Boabe de soia, chiar sfărâmate  1208 10 Făină și pudră din boabe de soia  1507 Ulei de soia și fracțiunile acestuia, chiar rafinate, dar nemodificate chimic  2304 Turte și alte reziduuri solide, chiar măcinate sau aglomerate sub formă de pelete, rezultate din extracția uleiului de soia |

**Anexa nr. 2**

**Produsul de bază relevant și produsele relevante aferente produselor de bază relevante asupra cărora Garda Forestieră Națională și Gărzile forestiere din subordinea acesteia exercită atribuţiile de control**

|  |  |  |
| --- | --- | --- |
| **Nr. crt.** | **Produsul de bază relevant** | **Produsele relevante** **aferente produselor de bază relevante** |
| 1 | Lemn | 4401 Lemn de foc, sub formă de trunchiuri, butuci, ramuri, vreascuri sau sub forme similare; lemn sub formă de așchii sau particule; rumeguș, deșeuri și resturi de lemn, aglomerate sau nu, sub formă de bușteni, brichete, pelete sau sub forme similare  4402 Cărbune de lemn (inclusiv cărbunele din coji sau din nuci), aglomerat sau nu  4403 Lemn brut, chiar cojit, curățat de ramuri sau ecarisat  4404 Lemn pentru dogărie; prăjini despicate; țăruși și pari din lemn, ascuțiți, nedespicați longitudinal; lemn simplu degroșat sau rotunjit, dar nestrunjit, necurbat sau altfel prelucrat, pentru bastoane, umbrele, mânere de scule sau similare; lemn sub formă de eclise, lame, benzi și produse similare  4405 Lână de lemn; făină de lemn  4406 Traverse din lemn pentru căi ferate sau similare  4407 Lemn tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap cu o grosime de peste 6 mm  4408 Foi pentru furnir (inclusiv cele obținute prin retezarea lemnului stratificat), foi pentru placaj sau pentru alt lemn stratificat similar și alt lemn tăiat longitudinal, decupat sau derulat, chiar șlefuit, geluit sau lipit cap la cap, cu o grosime de maximum 6 mm  4409 Lemn (inclusiv lamele și frizele de parchet, neasamblate), profilat (sub formă de lambă, de uluc, fălțuit, șanfrenat, îmbinat în V, mulurat, rotunjit sau similare), în lungul unuia sau mai multor canturi, fețe sau capete, chiar geluit, șlefuit sau lipit prin îmbinare cap la cap  4410 Plăci aglomerate, panouri numite „oriented strand board” (OSB) și panouri similare (de exemplu, panourile numite „waferboard”), din lemn sau din alte materiale lemnoase, chiar aglomerate cu rășini sau cu alți lianți organici  4411 Panouri fibrolemnoase sau din alte materiale lemnoase, chiar aglomerate cu rășini sau cu alți lianți organici  4412 Placaj, panouri furniruite și lemn stratificat similar  4413 Lemn densificat, în blocuri, scânduri, lame sau sub formă de profile  4414 Rame din lemn pentru tablouri, fotografii, oglinzi sau obiecte similare  4415 Lăzi, lădițe, coșuri, cilindri și ambalaje similare din lemn; tambure pentru cabluri, din lemn; paleți simpli, boxpaleți și alte platforme de încărcare, din lemn;  grilaje pentru paleți, din lemn  (alte materiale decât cele de ambalaj, utilizate exclusiv ca ambalaj pentru suportul, protecția sau transportul unui alt produs introdus pe piață)  4416 Butoaie, cuve, putini și alte produse de dogărie și părțile lor, din lemn, inclusiv doagele  4417 Unelte, suporturi și mânere de unelte, monturi de perii, mânere de mături sau de perii, din lemn; forme, calapoade și șanuri pentru încălțăminte, din lemn  4418 Lucrări de tâmplărie și piese de dulgherie pentru construcții, inclusiv panouri celulare, panouri asamblate pentru acoperit podeaua și șindrile („shingles” și „shakes”) din lemn  4419 Articole de masă sau de bucătărie din lemn  4420 Lemn marchetat și lemn încrustat; sipete, casete și cutii pentru bijuterii sau argintărie și articole similare, din lemn; statuete și alte obiecte de ornament, din lemn; articole de mobilier din lemn, necuprinse la capitolul 94  4421 Alte articole din lemn  Celuloză și hârtie, prevăzute la capitolele 47 și 48 din Nomenclatura combinată, cu excepția celor pe bază de bambus și a produselor reciclate (deșeuri și resturi)  ex 49 Cărți, ziare, imagini imprimate și alte produse ale industriei de imprimare, manuscrise, texte dactilografiate și schițe sau planuri, din hârtie  ex 9401 Scaune (cu excepția celor de la poziția 9402 ), chiar transformabile în paturi și părțile lor, din lemn  9403 30 , 9403 40 , 9403 50 , 9403 60 și 9403 91 Mobilă din lemn și părți ale acesteia  9406 10 Construcții prefabricate din lemn |

**Anexa nr. 3**

**Produsul de bază relevant și produsele relevante aferente produselor de bază relevante**

**asupra cărora Garda Națională de Mediu exercită atribuţiile de control**

|  |  |  |
| --- | --- | --- |
| **Nr. crt**. | **Produsul de bază relevant** | **Produsele relevante** **aferente produselor de bază relevante** |
| 1 | Cauciuc | 4001 Cauciuc natural, balată, gutapercă, guayule, chicle și gume naturale similare; sub forme primare sau în plăci, foi sau benzi  ex 4005 Cauciuc amestecat, nevulcanizat, sub forme primare sau în plăci, foi sau benzi  ex 4006 Cauciuc nevulcanizat sub alte forme (de exemplu, baghete, tuburi și profile) și articole (de exemplu, discuri și inele)  ex 4007 Fire și corzi din cauciuc vulcanizat  ex 4008 Plăci, foi, benzi, baghete și profile, din cauciuc vulcanizat nedurificat  ex 4010 Benzi transportoare sau curele de transmisie, din cauciuc vulcanizat  ex 4011 Anvelope pneumatice noi, din cauciuc  ex 4012 Anvelope pneumatice reșapate sau uzate, din cauciuc; bandaje, benzi de rulare pentru pneuri și „flapsuri”, din cauciuc  ex 4013 Camere de aer, din cauciuc  ex 4015 Îmbrăcăminte și accesorii de îmbrăcăminte (inclusiv mănuși, mitene și mănuși cu un deget), din cauciuc vulcanizat, nedurificat, pentru orice utilizare  ex 4016 Alte articole din cauciuc vulcanizat nedurificat, nemenționate în altă parte în capitolul 40  ex 4017 Cauciuc durificat (de exemplu, ebonită), sub toate formele, inclusiv deșeurile și resturile; articole din cauciuc durificat |